O‘zbekistonlik 17 yoshli Sanjar Tursunov 1-6 dekabr kunlari Rossiya poytaxti Moskva shahrida bo‘lib o‘tgan yosh ijrochilarning Gnesin-Jazz-2015V xalqaro jaz festival-tanlovida ikkinchi darajali mukofot va “Eng yaxshi pianinochi” nomiga sazovor bo‘ldi. Gazeta.uz nashrining xabar berishicha, Sanjar — Toshkentdagi Uspenskiy nomidagi Respublika ixtisoslashtirilgan musiqa akademik litseyining “mumtoz fortepiano” bo‘limida uchinchi bosqichda tahsil oladi.U mazkur tanlovda ishtirok etayotgan yagona o‘zbekistonlik edi. Musiqachi 10 daqiqa ichida amerikalik jaz pianinochisi va bastakori Kit Jarettning murakkab kompozitsiyasini ijro etish bilan birga, o‘zi ham kuy bastaladi. Buning uchun u ikkinchi mukofot va solist-instrumentalist nominatsiyasida “Eng yaxshi pianinochi” nomiga loyiq deb topildi.